Viborg d. 10.01.22

**Referat af bestyrelsesmøde på Skive-Viborg HF&VUC d. 15.12.21**

Tilstede: Cirsten Justesen, Claus Kjeldsen, Mads Holm Christensen, Peter Møller Pedersen, Henning K. Poulsen, Mads Ø. Christensen, Nicoline Sørensen, Kent West Kristensen

Fraværende: Kai O. Andersen, Christopher Magnussen.

1. **Godkendelse af dagsorden**

1. **Underskrift af referat**
2. **Velkomst til ny medarbejderrepræsentant i bestyrelsen**Mads Østergaard Christensen er valgt som medarbejderrepræsentant den kommende bestyrelsesperiode. Han blev budt velkommen til bestyrelsesarbejdet.
3. **Informationer**
* ***Bjerringbro Gymnasium har fået udbudstilladelse til HF2***

*Ministeren har d. 24. november godkendt at Bjerringbro Gymnasium selv kan udbyde 2-årigt hf. Dette kan undre, da der er ledig kapacitet i området, hvad der er blevet peget påi høringssvar, men der lægges i godkendelsen vægt på, at det sker for at sikre den samlede institutions bæredygtighed.*

* ***Ministeren har svaret på kommunernes brev om VUCs situation***

*Vi har fået videresendt ministerens svar på Skive og Viborg kommuners brev om deres bekymring for vores situation. Brevet er vedlagt som bilag. Der peges i brevet på VUCs store betydning og der opregnes en række kommende initiativer og muligheder, som kan medvirke til at forbedre vores vilkår.*

* ***Hf-e, avu, fvu og OBU får et løft på 37 mill. årligt de kommende tre år***

*Med finanslov 2022 er det besluttet at løfte VUCs uddannelser med 37 mill. årligt i en treårig periode. Det glædeligt og vil forbedre skolens økonomi med ca. 320.000 kr. Dog er det bekymrende, at det kun er for en treårig periode, ligesom Danske HF&VUC i efteråret har arbejdet målrettet på et særligt afdelingstaxameter til afdelinger under 100 årskursister (som Skive), hvilketi dog ikke kommet med i finansloven.*

1. **Aktuel økonomi og budgetforslag for 2022**Der er lavet en økonomiopfølgning ultimo november for 2021 og udarbejdet forslag til budget 2022, som er vedlagt som bilag. På mødet gennemgås økonomiopfølgningen og budgetforslaget.

Både økonomiopfølgningen og budget 2022 blev drøftet på mødet. I forhold til økonomiopfølgningen blev det positive i, at skolen forventer at komme tæt på et nulresultat i 2021, som har været præget af aktivitetsmæssig tilbagegang, fremhævet. Men naturligvis også, at skolen har fået en række særlige tilskud pga. corona og en lukningstruet afdeling i Skive. Der var tilfredshed med budget 2022, dog blev behovet for at afsætte penge til selvforsikring drøftet, men det afsatte beløb på 250.000 blev fastholdt. Bestyrelsen drøftede også fremskrivningen af budgettet til 2023 og perspektiverne i dette, hvor der forventes underskud- med mindre der kommer indtægtsstigninger.

Bestyrelsen vedtog herefter budgetforslaget for 2002 og tog økonomiopfølgningen til efterretning.

1. **Udleje af lokaler i Viborg til SOSU STV**

Bestyrelsen fik på mødet en status på processen omkring udlejningen af lokaler til SOSU STV, som senest d. 1.1. 23 flytter alle deres aktiviteter i Viborg ind i VUCs bygninger.

Bestyrelsen tog orienteringen til efterretning.

1. **Dagens dilemma: Evt. leje af lokaler på læreruddannelsen i Skive**Skolen har fået et tilbud fra VIA, læreruddannelsen i Skive, om at leje lokaler og flytte skolens Skive-afdelingen ud i læreruddannelsens lokaler. På mødet fik bestyrelsen præsenteret ledelsens overvejelser om både økonomi, lokaler, kultur, risiko m.m. for at med henblik på, at drøfte den videre proces. Af bestyrelsens efterfølgende drøftelser fremgik det at man har fået et godt tilbud fra VIA og der er en god dialog omkring de praktiske aspekter ved lejemålet, som giver kursisterne en række nye muligheder. Dog kan man være usikker på fremtidsperspektivet for læreruddannelsen i Skive, og dermed hvilket usikkerhed der er i forhold til lejemålet og hvilket miljø der på sigt kan skabes omkring VUCs uddannelser i VIAs lokaler i Skive. Det blev derfor besluttet at der tages kontakt til rektor på VIA for et møde omkring vurderingen af fremtidsudsigterne for læreruddannelses i VIA, ligesom man afventer afklaringen omkring evt. fri læreruddannelse i Herning, før bestyrelsen kan fortsætte drøftelserne omkring evt. en proces frem mod at flytte til VIAs lokaler. Det besluttes at der afholdes et ekstraordinært bestyrelsesmøde omkring dette på VIA i de første måneder af 2022. *.*
2. **Forslag om ændring af skolens vedtægter mht. bestyrelsessammensætning**

PÅ baggrund af brev VIA UC om deltagelse i skolens bestyrelse blev det foreslået at ændre skolens vedtægter, så bestyrelsen udvides med en plads til de videregående uddannelser i lokalområdet.

Dette er muligt indenfor lovgivningen på området, hvor fremgår at det er muligt at øge antallet af bestyrelsesmedlemmer med op til 2 yderligere medlemmer. Bestyrelsen tilsluttede sig forslaget om at udvide bestyrelsen med en plads til de videregående uddannelser i Skive- og Viborg kommuner. Det blev besluttet for den kommende bestyrelsesperiode at tilbyde denne plads til VIA:

1. **Whistleblowerordning**

Bestyrelsen blev på mødet præsenteret for at forslag om at indgå en aftale med Århus HF&VUC om administration af den lovpligtige whistleblowerordning for ansatte på virksomheder med 50 eller flere ansatte.VI har på allerede gode erfaringer med samarbejde omkring DPO-funktionen, som vi sammen med en række andre VUC’er køber hos Århus HF&VUC.

Efter en kort drøftelse godkendte bestyrelsen samarbejdet med Århus HF&VUC. Det blev også drøftet om skolen skal etablere en whistleblowerordning for skolens kursister/elever, hvilket der var om ikke at gøre. Dette skyldes dels at der ikke er den samme beskyttelse for kursister som i ordningen for ansatte og dels at vi allerede i dag arbejder dialogisk på skolen, hvor vi tager henvendelser om krænkelser meget seriøst og følger op på dem i dialog med den krænkede og ansatte.

1. **Status udviklingsplan**

Arbejdet med en udviklingsplan for skolen var berammet til at blive præsenteret på bestyrelsesmødet i december. Arbejdet er dog blevet forsinket bl.a. pga. arbejdet med udleje og leje af lokaler. Det er aftalt med formandskabet, at planen præsenteres på mødet i marts.

Dette udtrykte bestyrelsen tilfredshed med.

1. **Evt.**

Der var intet til referat.

100122/KWK